Касније су присутни код Соломонових острва и у другим биткама Гвадалканалске кампање. У близини Соломонових острва 24. август 1942. године учествовали су у потапању носача авиона Рјуџо. Док су током шестомјесечне кампање оштетили три друга носача. У бици за Гвадалканал -{SBD}- донтлиси су полијетали с америчких носача, као и из ваздухопловне базе „Хендерсон Филд“ на самом острву. Њима се приписује потапање једне крстарице и девет транспортних бродова током одлучујуће поморске битке код Гвадалканала. Током одлучујућег периода рата на Пацифику, снаге и слабости -{SBD}--а су постале добро познате. Занимљиво, док су америчку снагу чинили обрушавајући бомбардери, јапанску су чинили Накаџима Б5Н Кате торпедни бомбардери, који су изазвали велики део штете у Перл Харбору.